Nemokama popietė visai šeimai
2017-09-17 14:00 (Europe/Moscow) | „Juonė pastuogė”
Visą vasarą kiekvieną sekmadienį muzikinio klubo „Juonė Pastuogė” vasaros kiemelyje vyks nemokamos popietės visai šeimai – vaikučiams, jų tėveliams ir seneliams. Susitiksime su mylimais vaikų „Mažieji princai” personažais – peliuku Mikiu, Pepe ilgakojine, Liza, Angry Bird, Kempiniuku Plačiakelniu, pelyte Mini, Pakaliku (Pimpačkiuku) ir kitais vaikų draugais. Daugiau apie juos www.maziejiprincai.lt
Taip pat visų vaikų laukia vaikų žaidimų aikštelė, gardūs skanumynai iš specialaus valgiaraščio vaikams, o suaugusiems pasiūlysime gurmaniškų grilio patiekalų. Pas mus geriausia smagiausia vieta švęsti tavo gimtadienį ar kitas tavo draugų šventes!

Susitikimas su albumo „Neregėta Lietuva” autoriumi
2017-09-19 17:30 (Europe/Moscow) | Gruzdžių Augustino Griciaus biblioteka
Š. m. rugsėjo 19 d. 17 val. 30 min Gruzdžių Augustino Griciaus bibliotekoje vyks Elektronikos platintojų asociacijos (EPA) organizuojamas susitikimas su žinomu fotografu Mariumi Jovaiša. Gruzdžių miestelio gyventojai ir jo svečiai galės iš pirmųjų lūpų išgirsti išskirtines gamtos fotografo istorijas: kokius iššūkius reikia įveikti gamtoje, norint turėti gerą kadrą, kokiais būdais gamta demonstruoja savo charakterį ir kaip ji priverčia ją pamilti.

Fotografijų iš paukščio skrydžio albumo „Neregėta Lietuva“ autorius Marius Jovaiša teigia, kad fotografija suteikia galimybę užfiksuoti ir perteikti realią stebėtojo emociją. „Savo pasakojimu noriu atskleisti, kiek daug gali gamtos fotografija. Pranešime nematysite teksto – tik nuotraukos, kuriomis noriu perteikti savo patirtį, įskaitant ir keliones“, – pasakoja M. Jovaiša. Fotografas dalinsis įspūdžiais nuo Lietuvos iki saulėtosios Kubos, kurią, fotografuoti iš oro iki šiol leista tik vieninteliam M. Jovaišai.

„Gamta mane įkvėpė pradėti fotografuoti. Galima sakyti, jog joje atradau save. Mano kokybiškai gyvenimo kasdienybei stiprus ryšys su gamta – neišvengiamas. Esu įsitikinęs, kad žmonės yra dalis gamtos, todėl turiu teisę ne tik ja mėgautis, bet ir įsipareigojimą ją saugoti. Todėl nusprendžiau pasidalinti savo istorijomis – tikiuosi jos įkvėps ir paskatins ieškoti savo variklio, kuris man visą gyvenimą buvo gamta. Pranešime pasakosiu apie pirmąjį žingsnį į gamtos fotografiją, kuris buvo dar vaikystėje, taip pat trumpai apžvelgsiu fotografų kasdienybę: kaip tenka keltis paryčiais, lipti į medžius dėl gero kadro, apie eksperimentinius orlaivius bei kitą įrangą, kuri man padėjo užfiksuoti geriausias fotografijas“, – pasakoja M. Jovaiša.

Projektą inicijuoja Elektronikos platintojų asociacija, kuri vienija elektronikos gamintojus bei importuotojus. Ši asociacija finansuoja elektronikos atliekų tinkamą tvarkymą šalyje. EPA projektų vadovės Lauros Vanagienės nuomone, santykis su gamta ir aplinka turėtų rūpėti kiekvienam iš mūsų. „Šiuolaikinis gyvenimas neišvengiamai daro poveikį aplinkai: daugiau vartojame, tad daugiau ir gaminama, daugiau kaupiame namuose, daugiau ir išmetame. Iš vienos pusės galime permąstyti savo poreikius, iš kitos – su turimais daiktais elgtis atsakingai. Mūsų organizacijos viena iš veiklos krypčių – edukuoti visuomenę, kaip tinkamai atsikratyti elektronikos atliekomis. Jeigu jos netinkamai laikomos, išmetamos ne į joms skirtus konteinerius, irdamos jos kelia pavojų aplinkai, tuo pačiu – ir žmogui bei gyvūnams. Teisingai rūšiuodami elektroniką perduodame ją tinkamam ir saugiam sutvarkymui ir tokiu būdu prisidedame prie saugesnės aplinkos kūrimo“, – teigia L. Vanagienė. Apie tinkamus būdus išmesti nebenaudojamus elektroninius prietaisus bei baterijas daugiau informacijos galima rasti EPA tinklalapyje adresu www.epa.lt.

Apie Elektronikos platintojų asociaciją (EPA)
Elektronikos platintojų asociacija yra didžiausia šalyje licencijuota kolektyvaus elektros ir elektroninės įrangos atliekų tvarkymo organizavimo organizacija. Ji vienija kelis šimtus tarptautinių ir nacionalinių elektros ir elektroninės įrangos gamintų bei importuotojų, tarp kurių – žinomiausi pasauliniai elektronikos gamintojai, pvz., „Electrolux“, „Bosch“, „Siemens“, „Miele“, „Whirlpool“ ir kt. EPA vykdydama savo veiklą organizuoja atliekų surinkimą bei šalies mastu finansuoja daugiau kaip 67 proc. elektros ir elektroninės įrangos atliekų tvarkymą.

Spektaklis ŽAIDIMAS NEBAIGTAS
2017-09-22 18:00 (Europe/Moscow) | Šiaulių kultūros centras
REŽISIERIUSKostas Smoriginas

AutoriusFilipas Lėliušas (Philippe Lellouche)
KompozitoriusAudrius Balsys
DailininkasVojtekas Stefanekas (Wojciech Stefaniak)
VertėjaAkvilė Melkūnaitė
ChoreografasArtūras Bajoras (Artur Bajor)
Kostiumų dailininkėGreta Subatavičiūtė

Vaidina

Margo – Edita Užaitė, Gabija Jaraminaitė
Fabrisas – Sakalas Uždavinys, Nerijus Gadliauskas
Paskalis – Vaidotas Martinaitis, Aleksas Kazanavičius
Žiulis – Evaldas Jaras, Julius Žalakevičius

Grakšti, prancūziška komedija!
Tai istorija apie meilę, kurios du žmonės laukė labai ilgai, į kurią puolė stačia galva, pamiršę, jog santykiai – tai sunkus, daug kantrybės, pastangų bei abipusės pagarbos reikalaujantis darbas. O gal šie santykiai – tai tiesiog nebaigtas žaidimas, gudriai sudėliota strategija, idealiai paruoštas klastingas planas?
Praėjo vos keli mėnesiai, o trijų studijų bičiulių bei jų gražuolės draugės gyvenime – didžiuliai pokyčiai. Fabrisas, inteligentiškas nuobodyla, laukia šeimos pagausėjimo, moterų numylėtinis Paskalis – paaukštintas pareigose ir vieną nuostabią širdies draugę iškeitęs į dar nuostabesnę, o amžinas nevykėlis Žiulis ruošiasi vestuvėms su savo gyvenimo meile Margo. Visiška idilė… Tačiau taip pasirodyti gali tik iš pirmo žvilgsnio.
Vestuvių rytą studijų draugai susirenka viengungiškame Žiulio bute, kuris per trumpą laiką pavirto į koketiškai jaukų šeimyninį lizdelį. Smagius vyriškus pokalbius apie amžinai burbančias ir neturinčias ką apsirengti moteris, nuolat svečiuose besilankančias jų mamas, skyrybų kančias ir augančius kilogramus nutraukia netikėtas Margo pasiūlymas – iki vestuvių likus vos porai valandų pažaisti žaidimą „Tiesa“. Ką sumąstė ši gudri moteris? Ji nori kažką išsiaiškinti, o gal… atskleisti didžiausią savo gyvenimo paslaptį? Tai, kas paaiškės, gali iš esmės pakeisti visų žaidimo dalyvių likimus ir galbūt net sugriauti suplanuotas vestuves.
Subtilų humorą, lengvabūdiškus pokalbius apie amžinąsias vertybes, pretenzingus charakterius ir ore sklandantį meilės jausmą žiūrovams dovanoja profesionalūs aktoriai – Edita Užaitė, Nerijus Gadliauskas, Evaldas Jaras, Gabija Jaraminaitė, Vaidotas Martinaitis, Sakalas Uždavinys, Julius Žalakevičius ir Aleksas Kazanavičius.
Romantinė komedija „Žaidimas nebaigtas“ – tai kultinė prancūzų dramaturgo Filipo Lėliušo (Philippe Lellouche) pjesė, kuri yra „Domino“ teatro spektaklio „Diena be melo“ tęsinys.

Naujas Gyčio Paškevičiaus koncertinis turas „Akimirka. Gyvenimas. Istorija“
2017-09-22 19:00 (Europe/Moscow) | Šiaulių arena
Jau šį rudenį lietuviškasis muzikos seras Gytis Paškevičius Šiaulių arenoje pristatys naują koncertinį turą „Akimirka. Gyvenimas. Istorija“. Kiek laiko trunka akimirka? Ar ji svarbi gyvenimui? Ir kaip kuriama žmonių istorija? Tiek daug klausimų ir vienas žmogus, galintis atsakyti į viską muzikos akordais ir naujų bei senų dainų žodžiais!
„Kad ir kas bevyktų mūsų gyvenime, viskas sueina į laiką. Akimirka nepasikartoja ir daro gyvenimą nuostabesniu ir gražesniu, tampa gyvenimo dalimi ir galiausiai – istorija. Šiam koncertiniam turui kuriamos ir renkamos tokios dainos, kurios kalba apie gražiausias ir svarbiausias akimirkas mūsų gyvenime“, – sako Gytis Paškevičius.
Rugsėjo 22 d., 19 val. Šiaulių arenoje savo nuoširdumu ir neišblėstančia šypsena dainininkas užburs gimtojo saulės miesto gyventojus.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: 2 val. 30 min.
Pertrauka: yra
Organizatorius: KAMANE Entertainment

„Naisių vasaros teatro“ premjera „Kelias į rojų“
2017-09-27 18:30 (Europe/Moscow) | Šiaulių kultūros centras
Įėjimas su kvietimais. Kvietimus galima rezervuoti tel. +370 630 56 091
Naktį prieš dvidešimt aštuonerius metus netoli nuo Ringuvos panemunėje gvardijos bataliono pirmosios kuopos gvardietis patyrė jausmą, tiesiog pribloškusį jį savo stiprumu. Tas jausmas permainė gvardiečio sielą, kažin ką joje sulaužydamas. Menkutis sraigtelis jo galvoje neišlaikė pergyvenimo ir trakštelėjo. Tas gvardietis — Gudukas, mano brolelis.
Po daugel metų teisme jis kalbės:
— Ponai. Mudu su broliu gyvenom savo kaime Dievo dieną. Sakoma: Dievo diena, žmogaus visas gyvenimas. Kodėl taip? Ogi todėl, kad visą laiką mudu dirbome tą patį darbą, valgėme tą pačią duoną ir tas pačias nusibodusias daržoves ir kruopas, matėme tą patį vaizdą prieš akis, be jokio įvairumo. Laikas mums netekėjo. Mes negalėjome matuoti jo dienom, ponai, nes dienos visos buvo kaip viena: vakar kaip šiandien, kaip užvakar, kaip ryt. Ką čia matuosi? Mūsų gyvenimas driekėsi lygiai kaip diena, kaip Dievo diena. Ir vieną kartą mažytis rausvas paukščiukas nutūpė ant slenksčio ir sučirškė: ponai, ponai, jau devynios valandos, kelkitės, kelkitės! Štai kaip buvo. Ir, be to, mes labai norėjom mėsos. Mudu labai mėgstam mėsą ir čia, Kaune, tankiai ją valgom. Mums nereikia laukti rudens, kol bus skerdžiamos kiaulės. Mes einam į krautuvę ir nusiperkam mėsos. Ten negalėjom šito daryti. Taigi, ponai, mėsa mus čia atvedė. Čia mes ištrūkom iš Dievo dienos ir valgom mėsą. Šit kaip.
Spektaklio režisierius – Arvydas Lebeliūnas
Kompozitorius – Jonas Sakalauskas
Scenografija – Danielius Sodeika
Kostiumai – Roma Gilė

Spektaklis "SRIUBINĖ"
2017-09-29 18:00 (Europe/Helsinki) | Šiaulių kultūros centras
Robert Lamoureux
Dviejų dalių komedija
Režisierė – Nijolė Mirončikaitė

Dailininkė – Romualda Jakubauskienė
Kompozitorius – Paulius Jasiūnas
Iš rusų kalbos vertė Irena Liutikaitė
VAIDINA:
Žermena Lapiuji – Inga Norkutė
Klemanas Duvras – Aurimas Pintulis
Violeta Desin – Nijolė Mirončikaitė
Polis Diubaras – Juozas Bindokas
Elena Diubar – Irena Liutikaitė
Bridžita Diubar – Danguolė Petraitytė
Žanas Fransua Robberas – Aurimas Žvinys, Rolandas Dovydaitis
Roberas – Aurimas Žvinys, Rolandas Dovydaitis, Romanas Dudnikas
Inspektorius – Vladas Baranauskas, Mindaugas Jurevičius
Šioje prancūzų dramaturgo Robert Lamoureux komedijoje kalbama apie įprastus, kasdienius gyvenimo dalykus, be kurių apsieiti neįmanoma, tačiau kurie gali atnešti daug nesusipratimų, bėdų ir nelaimių. Tai – pinigai. Jau nuo spektaklio pradžios jie tampa kone pagrindiniu vyksmo objektu, pagrindiniu veikėju, atvedančiu visus iki kraštutinumo, sukeliančiu painiavą ir keblias situacijas. Auga įtampa tarp tų, kas pinigų turi, ir tų, kam jų trūksta, iškyla žmogžudystės planas, atsiranda ir jos vykdytojai profesionalai.
Tačiau ši gana kraupoka situacija netampa dostojevskiškai reali, nes tvyrančią įtampą, būsimo šiurpaus kriminalo nuotaiką sunaikina lengvas spektaklio stilius, ironiška aktorių vaidyba, paradoksalios situacijos, nuolat trukdančios įvykti nusikaltimui. Tema atskleidžiama ir vystoma atvirai komedijinio žanro priemonėmis, keliančiomis žiūrovo juoką, verčiančiomis įdėmiai sekti dialogą ir siužetą. Tai, be abejo, pramoginis spektaklis, tačiau slepiantis rimtą ir aktualų mūsų dienoms klausimą: „O iš ko gi juokiamės?..″
Premjera 2006 m. rugsėjo 23 d.
Spektaklio trukmė – 2 val.

Juozas Erlickas "Lovoje su žvaigžde"
2017-09-29 19:00 (Europe/Moscow) | Šiaulių arena
„Raudonų muzikinių vakarų” ciklo sezono atidarymas: po metų pertraukos į Šiaulių areną su nauja programa „Lovoje su žvaigžde” sugrįžta visuomet ypatingai žiūrovų laukiamas – JUOZAS ERLICKAS!
Kalbėjosi mūsų korespondentė Alvydė T.
Korespondentė: Naktį žvaigždės man taip ir nepavyko prakalbinti. Girdėjosi tik „och!.. „aach!..” „davaj… “o my Gade…“
Bet paryčiais, kai žvaigždei į lovą atnešiau kavos, pokalbis tapo rišlesnis.
Korespondentė: Koks jūsų vardas?
Žvaigždė: Juozas Erlickas.
K: Ką veikiate?
Ž: Skaitau, rašau ir dainuoju.
K: Kaip sekasi?
Ž: Esu išleidęs 18 knygų. Esu Nacionalinės premijos laureatas.
K: Kaip pradėjote rašyti?
Ž: Kaip visi. Iš meilės. Aš labai mylėjau gamtą. Vienam iš pirmųjų posmų rašiau: „Suplėšysim į gabalus tuos kolorado vabalus, ir bulvės vėl žydės…“ Vėliau šie žodžiai tapo žinoma liaudies daina. Mat žmonės dainuodami įsivaizdavo, kad plėšo okupantus rusus. Aš to visai neturėjau galvoj.
K: Kodėl pats pradėjote dainuoti?
Ž: O kodėl paukštis gieda? Kad prisiviliotų patelę. Man jau buvo prasidėjusi vidurio amžiaus krizė.
K: Jei neklystu, ėjo 1996 metai…
Ž: Taip. Tamsūs laikai… Susirietęs tūnojau prie rašomojo stalo ir staiga… Staiga mane ištiko ūmus mūzų nepakankamumas. Tai dažna rimtų rašytojų mirties priežastis. Mat kol tūnai prie stalo, pro šalį tik žmona gali prašliaužt. O kai užlipi ant scenos – mergos šniūrais eina.
K: Ar jums dainas kuria švedų prodiuseriai?
Ž: Tik pirmąsias, kol supratau, kad šalta švedų muzika – ne mums. Dabar jau pats kuriu dainų tekstus ir melodijas. O dainos rūbą – aranžuotę – pasiuva vietiniai meistrai. Mano dainas aranžavo Petras Vyšniauskas, Aurelijus Sirgedas, Jaroslavas Cechanovičius, o dažniausiai mūsų puikus pianistas Daumantas Slipkus.
K: Bet kas jus tokį… Na, švelniai tariant, stuobrį, išleido į sceną?
Ž: Buvo taip… Sykį vienoje viešojo maitinimo įstaigoje prie vieno stalo sėdėjo dirigentas Donatas Katkus ir režisierius Rimas Tuminas. O aš po tuo stalu gulėjau ir dainavau. Tiedu vyrai pasiklausė ir tarė: „Ne, Juozai, čia tau dainuot ne vieta.“ Katkus sutvarkė man kvėpavimą ir problemas su policija, o Tuminas pakvietė pasirodyti Vilniaus Mažajame teatre. Tokių pasirodymų ten per daugelį metų – jau netoli 100.
K: Kaip sekasi scenoje?
Ž: Gerai. Bet, aišku, stengiuosi, kad nebūtų pernelyg gerai. Mat jei po koncerto priblokšti žiūrovai skėsčios rankom: „Geriau jau nebegali būti!..“ – tai kitąsyk nebeateis. Aš noriu palikti žmonėms viltį – geriau būti gali!
K: Jūs visados būnate savimi?
Ž: Ne visados. 2006 metais „Siemens“ arenoje atlikau kunigaikščio Eskalo arijas Kęstučio Antanėlio roko operoje „Meilė ir mirtis Veronoje“.
K: Iš kur semiatės įkvėpimo?
Ž: Vasarom Zarasuose mėgstu šokinėti nuo 10 m tramplino žemyn galva. 2014 metais TV – 3 laidoje „Šuolis“ užėmiau tik 3 vietą todėl, kad teko šokti nuo 7,5 m ir mažiau pasisėmiau.
K: Kodėl kai kurie žmonės niekada neateina į jūsų koncertus?
Ž: Bijo priprasti.
K: O kaip Jūsų?..
Ž: Mūsų programa yra atnaujinama kiekvienais poriniais metais, rudenį. Tad nuo 2016 metų rudens – vėl nauja.
K: Ką matysime?
Ž: Jūs prisimenate, kad šiuo metu esate lovoje su žvaigžde?
K: O taip!..
Ž Tai čia Jums ir parodysiu. O visi kiti tegu eina į salę.
K. Dar noriu paklaust…
Ž: O…
K:Ką jūs darot!..
Ž: Pradedu programą.
K: Ar čia tikrai ta programa?
Ž: Prisiekiu, kad pirmas žodis, kurį ištarsiu scenoje bus būtent toks – O…
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.
Organizatorius: VšĮ Pramogų sala

Mitybos paskaita "Smegenų maistas"
2017-09-30 12:00 (Europe/Moscow) | Prekybos centras „Saulės miestas”
Kviečiame atvykti į mitybos paskaitą „Smegenų maistas” rugsėjo 30 dieną Šiauliuose. Šioje 2 akademinių valandų paskaitoje išsiaiškinsime ką valgyti norint turėti sveiką protą sveikame kūne. Aptarsime įvairių mitybų poveikį mūsų kūnui ir elgsenai (tradicinė, Viduržemio jūros, ketogeninė, mityba be glitimo ir kitos), apžvelgsime smegenų maisto mitybos planą ir išmoksime kaip galime jį pritaikyti savo gyvenime. Paskutinis paskaitos pusvalandis bus skirtas klausimams ir praktinių temų aptarimui, kuriame aptarsime pusryčių, vakarienės ir skanių užkandžių idėjas.

Projekto dalyviai gaus dalomąją medžiagą elektroninių formatu ir dalyvavimo pažymėjimą.

– Kiekvienas dalyvis turės progą sau prisitaikyti smegenų maisto mitybos planą.

– Teorinė dalis apie skirtingas mitybas ir kokią išsirinkti sau.

– Sveikų ir subalansuotų pusryčių, vakarienės ir užkandžių pavyzdžiai.

– Dalyvavimo pažymėjimas ir dalomoji medžiaga kiekvienam.

Kaina: 15 eurų.

Daugiau informacijos:

info@sveikatosdialogas.lt

+37061636262

www.sveikatosdialogas.lt

Bilietus įsigykite čia: https://tickets.paysera.com/lt/event/mitybos-paskaita-smegenu-maistas
Daugiau informacijos:
info@sveikatosdialogas.lt

Spektaklis "VIEŠBUČIO ŠEIMININKĖ"
2017-09-30 18:00 (Europe/Helsinki) | Šiaulių kultūros centras
Carlo Goldoni
Dviejų dalių komedija
Režisierė – Regina Steponavičiūtė

Scenografas – Galius Kličius
VAIDINA:
Mirandolina – Jūratė Budriūnaitė, Danguolė Petraitytė
Kavalierius Ripafrata – Aurimas Pintulis
Grafas Albafiorita – Juozas Bindokas
Markizas Forlipopolis – Romanas Dudnikas
Ortenzija – Lina Bocytė
Dejanira – Nomeda Bėčiūtė
Fabricijus – Mindaugas Jurevičius
Silvio – Vladas Baranauskas
Smeraldina – Danguolė Petraitytė, Jūratė Budriūnaitė, Viktorija Krivickaitė, Agnė Kiškytė
„Viešbučio šeimininkė arba Mirandolina“ (La locandiera), parašyta 1753 metais – bene populiariausia Carlo Goldoni pjesė.
Mirandolina – viešbučio šeimininkė, smuklininkė. Jos grožis vyrus traukia, suvilioja. Bet renkasi visada tik ji. O jie kantriai laukia savo valandos…
Carlo Goldoni (1707-1793) – vienas žymiausių visų laikų dramaturgų, kurio kūryba turėjo didelės įtakos Europos teatro raidai.
Nuo dvylikos metų C. Goldini mokėsi jėzuitų kolegijoje Perudžoje, vėliau Rimini, iš čia pabėgo su keliaujančiais aktoriais. Pavijoje studijavo teisę, bet 1725 metais buvo pašalintas už sukurtas eiles apie Pavijos merginų bjaurumą. 1731 metais baigė teisės mokslus Paduvoje. 1744-1748 metais dirbo advokatu.
C. Goldoni didžiausia kūrybinė sėkmė lydėjo 1748-1753 metais, kai jo dramas vaidino „Teatro Sant‘Angelo“. C. Goldoni čia parašė šedevrus: „Gudrioji našlė“ (La vedova scaltra), „Melagis“ (Il bugiardo) ir savo bene žymiausią kūrinį „Viešbučio šeimininkė“ (La locandiera). Pjesė sukurta 1753 metais. Kūrinio herojė smuklininkė Mirandolina tapo mėgstamu daugelio aktorių vaidmeniu.
Gana smarkiai nesutapo C. Goldoni ir tuomet populiaraus dramaturgo Carlo Gozzi nuomonės. C. Gozzi apkaltino C. Goldoni teatrą visuomenės dorovės smukdymu. C. Goldoni atlaikė ne tik C. Gozzi konkurenciją, bet ir toliau kūrė nemarias pjeses, tokias kaip: „Smuikininkai“ (I rusteghi) ir „Smalsios moterys“ (Le donne curiose).
Abiejų tuometinių konkurentų kūryba buvo Valstybinio Šiaulių dramos teatro repertuare. 2006 metais, švenčiant Šiaulių dramos teatro 75-ąjį gimtadienį, C. Gozzi „Princesę Turandot“ pastatė režisierius Aidas Giniotis (spektaklis neberodomas). 2010 metais, minint teatro 80-ąją jubiliejinį sezoną, C. Goldoni šedevrą „Viešbučio šeimininkė“ į Valstybinio Šiaulių dramos teatro sceną perkėlė režisierė Regina Steponavičiūtė.
Iš viso C. Goldoni parašė 267 pjeses, dauguma jų – komedijos. Prancūzų kalba parašė „Atsiminimus“ (Mémoires 1787 metais), teikiančius žinias apie jo gyvento laikmečio teatro istoriją.
Premjera – 2010 m. spalio mėn. 2 d.
Spektaklio trukmė – 2 val. 15 min.

"Polifonijos" rudens koncertų sezono atidarymas
2017-10-06 18:00 (Europe/Moscow) | „Polifonijos” salė
Spalio 6 d. 18 val. kviečiame Jus į Šiaulių kamerinės salės „Polifonija” rudens koncertų sezono atidarymo koncertą.
Šis koncertas inspiruotas valstybinės Vokietijos šventės – Vokietijos susivienijimo dienos. Mes, buvusioji sovietinė šalis, kaip niekas kitas suprantame tautos laisvės ir vienybės prasmę, ją vertiname ir branginame. Džiaugiamės, kad kritusi „geležinė uždanga“ atvėrė buvusioms Rytų bloko šalims sienas ir suteikė galimybę laisvai bendrauti viena – kultūros kalba.
2016 m., Vokietijai švenčiant Susivienijimo 25-etį, Vokietijos kanclerė Angela Merkel pasakė: „ … Milijonai žmonių ėmėsi nacionalinės suvienijimo užduoties ir pavertė Vokietiją valstybe, kuri yra daugiau negu jos dalių suma“.
Mes galime tik pridėti, kad Vokietijos susivienijimas tapo tautos ir valstybės vienybės pranašu ir mums, Lietuvos valstybei, kuri tuo pat metu išsikėlė sau ambicingą tikslą – tapti savarankiška, stipria ir lygiaverte Europos sąjungos valstybe.
Vokietijos susivienijimo diena Lietuvai yra svarbi šventė, mokanti mus gyventi be sienų santarvėje su kitomis pasaulio valstybėmis, dalinantis kultūros ir meno pasiekimais.
Bendras Hamburgo orkestro ir Valstybinio Šiaulių choro „Polifonija“ koncertas Šiauliuose – puikus to pavyzdys. Mes turime daug bendros istorijos, daug bendros atminties ir patirties, todėl, kaip sakė Prezidentas J.Gauckas, „pasinaudokime ta atmintimi kaip tiltu“.
Atlikėjai:
Inyusina anastassia (fortepijonas, Suomija);
Hamburgo orkestras;
Šiaulių valstybinis kamernis choras „Polifonija”;
Dirigentas – Modestas Barkauskas.
Programoje girdėsite:
J. S. Bach motetas chorui „Der Geist hilft unsrer Schwachheit auf” BWV 226,
J. Ch. Bach koncertas fortepijonui op.7 Nr.5
W.A.Mozart Simfonija Nr.29 A – dur, Kv. 201

Vieta: Šiaulių kamerinė salė „Polifonija” (Aušros al. 15)
Data ir laikas: spalio 6 dieną, 18 val.
Bilietų kaina: 15 ir 10 Eur

LAINIUS IR GRUPĖ "KITOS DURYS"
2017-10-13 19:00 (Europe/Moscow) | Šiaulių arena
„Raudoni muzikiniai vakarai” pristato: Lainius ir grupė „ K I T O S D U R Y S “ – koncertas kuri verta pamatyti! Puikus Garsas ir šviesos, Videoprojekcijos ir Efektai, Nuoširdus ir originalus ŠOU, Nepamirštamos Dainos…
Spalio 13 -ąją 19 val. Šiaulių arenos mažojoje koncertų salėje (4 aukštas)

Lainius (Laimontas Dinius), vienas originaliausiu lietuvškos „intelligent pop-rock“ scenos atlikeju, kompozitoriu ir prodiuseriu, su grupe parengė naują ir įspūdingą koncertinę programą, kuri tikrai išsiskiria lietuviškojoje pop scenoje dainų originalumu, įvairove, atlikimo idejomis ir energija. Išskirtinis Lainiaus dainų bruožas – originalūs, įdomūs, nuotaikingi ir gilūs tekstai, įvairi, melodinga, uždeganti ir nemonotoniška muzika.
Be kita ko Lainius – puikus renginių režisierius ir vedėjas. 2017 pradžioje pasirodė naujas albumas „Kitos durys“, kuris po ankstesniojo antologinio ir limituoto albumo „Širdis“, dar labiau maloniai nustebins daugelį kokybiškos lietuviškos synth-pop-rock muzikos gerbejų.
Koncertinė programa, prasidedanti melodingais elektro-pop štrichais ir melodijomis, įsibėgėja ir muzikos bei atlikimo trykštanti energija nepalieka abejingų, nes didžioji dalis koncertinės programos – puikiai dar iš auksinių Rondo laikų žinomi Lainiaus hitai, skambantys naujai ir galingai.
Tokios dainos kaip „Tau“ „Širdis„, „Lėle“, „Viskas gerai“, „Dervišas“, „Aš ateisiu“, „Atsiprašau“ , „Rugiuose“/Hiperbolė/ ir, žinoma, naujausi hitai „Kitos durys“, „Gera diena“ bei daugelis kitų,- dovanoja puikios nuotaikos ir emocijų puokštę!
Daugiau informacijos Facebook‘e: https://www.facebook.com/Lainius-ex-Rondo-649741488498826/?ref=bookmarks
Pagrindinė renginio informacija:
Nuolaidos: netaikomos
Nemokamai: vaikai iki 6 metų neužimantys papildomos vietos
Trukmė: 2 val.
Organizatorius: VšĮ Pramogų sala
Svarbi informacija:
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt ir PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietų kainos: 13 €
Bilietams yra taikomi mokesčiai
Bilietai yra negrąžinami ir nekeičiami

MANNAZZ HOPES TURAS
2017-10-13 20:00 (Europe/Moscow) | Koncertų salė „Saulė”
Europą apkeliavusi grupė „MaNNazz“ grįžo namo ir nekantrauja savo debiutinį albumą „Hopes“ pristatyti Lietuvos publikai. Visur gerai, bet juk namie geriausia. Šiauliuose „MaNNazz“ pasirodys spalio 13 d., penktadienį, koncertų salėje „Saulė“.
Grupė „MaNNazz“ – tai gyvos, elektroninės ir „beatbox“ stiliaus muzikos bei vokalo junginys, kuris apima be galo plačią ir spalvingą „ambient“, „drum&bass“, bliuzo, pop bei daug kitų muzikos stilių paletę.
Nors „MaNNazz“ kartu dirba dar tik kelerius metus, tačiau jau turi laimėję ne vieną nominaciją bei pelnę didžiulį pasisekimą užsienio šalyse, tokiose kaip Jungtinė Karalystė, Norvegija, Šveicarija, Vokietija, Lenkija, Čekija, Vengrija, Ukraina ir kt.
Koncertiniame ture duetui talkins scenos profesionalai: būgnininkas Jonas Lengvinas, gitaristas Rytis Taraila, klavišininkas Tomas Dičiūnas ir pritariančioji vokalistė Agnė Šiaulytė-Petunija. Tokią pajėgią sudėtį grupė surinko specialiai albumo „Hopes“ pristatymo turui, taigi galite neabejoti, jog „MaNNazz“ muzika abejingų nepaliks.

19:00 Atveriame duris
20:00 „MaNNazz“ koncertas

TARPTAUTINĖS ŽIRGŲ KONKŪRŲ VARŽYBOS - PASAULIO TAURĖS ETAPAS
2017-10-14 15:00 - 2017-10-15 16:30 (Europe/Moscow) | Šiaulių arena
ŽIŪROVŲ ITIN PAMĖGTOS, TRADICIJA JAU TAPUSIOS PASAULIO TAURĖS ETAPO ŽIRGŲ KONKŪRŲ VARŽYBOS – SPALIO 13 – 15 DIENOMIS JŪSŲ DĖMESIO LAUKS ŠIAULIŲ ARENOJE!

Įdomiausios žirgų varžybos šeštadienį (spalio 14 d.) prasidės 15:00, o sekmadienį (spalio 15 d.) 14:00 val.!
2017 m. spalio 13 – 15 d. “Šiaulių arenoje” įvyks CSI2*/CSIYH1*/ CSN tarptautinės žirgų konkūrų ir dailiojo jojimo varžybos – Pasaulio taurės etapai, kurių metu varžysis Lietuvos ir užsienio raiteliai dėl teisės kovoti dėl įvairių grupių nugalėtojo titulų. Žirginis sportas Lietuvoje tampa vis populiaresnė ir vis daugiau žiūrovų ir žirginio sporto mylėtojų pritraukianti sporto šaka. Šios varžybos yra rengiamos jau ne pirmus metus, siekiant išaiškinti CSI2*/CSIYH1*/ CSN konkūrų ir dailiojo jojimo grupių geriausius raitelius. Dailiojo jojimo raiteliai demonstruos pasirodymus su muzika.
Nepraleiskite progos pamatyti tikras, nesuvaidintas emocijas, kraują stingdančius žirgų konkūrų šuolius ir žinoma, pergalingas džiaugsmo akimirkas!
Kviečiame visus atvykti ir būti įvykių sūkūryje!
Pagrindinė renginio informacija
Bilietas galioja: visai dienai (nuo varžybų pradžios iki pabaigos)
Nuolaidos: 50 % senjorams, neįgaliesiems, moksleiviams, studentams
Grupinis / šeimos bilietas: grupei iki 6 asmenų, bilieto kaina 18 €
Nemokamai: vaikai iki 6 m.
Svarbi informacija
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt ir PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami

VESTUVIŲ PARODA „SPEKTRAS“
2017-10-15 15:00 (Europe/Moscow) | Šiaulių arena
Pirmą kartą Šiauliuose organizuojama dar nematyto pobūdžio VESTUVIŲ PARODA „SPEKTRAS“, renginys bus išskirtinis savo įvairove. Susirinkę žiūrovai išvys įvairių paslaugų teikėjų pasirodymus, koncertą, pristatymų metu išgirs naudingus patarimus kas svarbu ruošiantis savo vestuvėms, turės galimybę pabendrauti su visais vestuvių srities paslaugų teikėjais, bei parodos metu burtų keliu bus apdovanotos būsimų jaunųjų poros remėjų įsteigtais prizais. Visus nemokamos parodos dalyvius ir žiūrovus kviečiame prisidėti, aukojant gyvūnų globos namams. Žemiau rasite sąrašą, ko labiausiai trūksta gyvūnų prieglaudai.

Pasiruošimas vestuvėms, tai smagus laikas, kuomet poros priima bendrus sprendimus ir kartu planuoja savo pačią svarbiausią gyvenimo šventę. Planuojant vestuves dažnai susiduriama su daug klausimų į kuriuos lengvai gali atsakyti savo srities specialistai, kurie šventėse dalyvauja dažnai ir gali patarti naudodamiesi savo patirtimi.
Šios parodos tikslas padėti jauniesiems pasiruošti savo vestuvėms, kuomet žiūrovai sužinos nuo ko pradėti, į ką atkreipti dėmesį, kokios tendencijos vyrauja šiuolaikinėse vestuvėse. Parodos metu žiūrovai galės išvysti paslaugų teikėjų pasirodymus, rasti naudingus kontaktus ruošiantis savo šventei, sužinoti atsakymus į visus iškilusius klausimus, bei laimėti prizus. Taip pat, renginio metu kviečiame susivienyti visus paslaugų teikėjus ir būsimus jaunuosius aukojant gyvūnų globos namams.
Renginys nemokamas, tačiau dalyvių ir žiūrovų vietų skaičius ribotas. Norint apsilankyti parodoje visus būsimus jaunuosius kviečiame iš anksto registruotis nurodytais kontaktais: info@renginiuspektras.lt, Ieva Poškutė 867771152.

VESTUVIŲ PARODOS „SPEKTRAS“ PROGRAMA:
15:00 val. Žiūrovų registracija
15:30 val. Parodos atidarymas ir pranešėjų pristatymai
16:10 val. „Best FM” grupės koncertas
16:30 val. Pertrauka
16:45 val. Šokėjų „Meliha Dance“ pasirodymas
17:00 val. Pranešėjų pristatymai
17:40 val. „Best FM” grupės koncertas
18:00 val. Pertrauka
18:15 val. Šokėjų „Meliha Dance“ pasirodymas
18:30 val. Prizų įteikimas jauniesiems
18:40 val. Grupės „Ritmas kitaip“ pasirodymas
Iki 20:00 val. Laisvas laikas bendravimui su parodos dalyviais

TU ATEIK Į PASIMATYMĄ AUKSINĖS BENJAMINO GORBULSKIO DAINOS
2017-10-15 17:00 (Europe/Moscow) | Koncertų salė „Saulė”
Dalyvauja :
Evelina Sašenko ( mecosopranas )
Liudas Mikalauskas ( bosas )
Pučiamųjų instrumentų sekstetas „Brass bravo“

„Tu ateik į pasimatymą“, – šia legendine Benjamino Gorbulskio dainos eilute į nepaprastai šiltą, jaukų pasirodymą kviečia auksiniai balsai – Evelina Sašenko ir Liudas Mikalauskas, drauge su pučiamųjų instrumentų sekstetu „Brass bravo“. Puikiai žinomas dainas: „Mėlynaki Nemunėli“, „Ant senos palangės“, „Oi, motinėle“ ir kitas, solistai papildys nuotaikingais pasakojimais iš kompozitoriaus gyvenimo . Anekdotai ir sparnuotos frazės, dėl kurių B. Gorbulskis buvo ne mažiau žinomas nei dėl savo kūrybos, privers nusišypsoti ir bent vienam vakarui nusikelti į dar visai ne senus, melodingos ir romantiškos muzikos laikus.

Susitikimas su rašytoju D. Gintalu
2017-10-20 18:00 (Europe/Moscow)
Poezijos Ritmo vakaras “Nors imk ir lok” – jau spalio 20 d. 18 val. “Laiptų galerijoje“. Susitinkame su poetu, Metų knygos autoriumi Dainiumi Gintalu. Dalyvauja grupė „Ritmas kitaip“.
Dainius Gintalas (g. 1973) – poetas, libretų autorius, vertėjas, meno kritikas. Studijavo lietuvių filologiją Vilniaus universitete ir menotyrą Vilniaus dailės akademijoje. Yra išleidęs tris poezijos knygas: „Angis“ (1997), „Boa“ (2007) ir „Adatos“ (2016). Už „Boa“ buvo apdovanotas Jaunojo jotvingio premija bei Literatūrinės skrybėlės prizu. Knyga „Adatos“ metų knygos rinkimuose tapo Metų knyga, taip pat buvo įtraukta į LLTI renkamų kūrybiškiausių knygų dvyliktuką, sulaukė J.Lindės-Dobilo premijos.
Parašė libretą roko operai „Žuviaganys“ (premjera 2004), taip pat libretų šiuolaikinėms operoms. Monospektaklis–opera „Izadora“ (premjera 2008) apdovanotas Auksiniu scenos kryžiumi.
Be romanų, pjesių, iš prancūzų k. yra išvertęs Guy Debordʼo veikalą „Spektaklio visuomenė“, Lautreamontʼo poemą „Maldororo giesmės“, H.Michaux, Bl.Cendrarsʼo, R.Charo ir kt. autorių poezijos.
Nuo 2000 m. savo sodyboje organizuoja neprofesionalių dailininkų sąskrydį „Maskoliškių meno frontas“, kurio metu parodos atidaromos unikalioje „Tvarto galerijoje“. D. Gintalo poezija versta į anglų, prancūzų, vokiečių, rusų, ukrainiečių, bulgarų, slovakų, lenkų, latvių kalbas.

Duo B!z'art - fortepijono duetas iš Belgijos
2017-10-23 18:00 (Europe/Moscow) | „Polifonijos” salė
Duo B!z’art yra pianistų duetas iš Belgijos, kurį 2004 metais įkūrė du talentingi pianistai André Roe ir Geoffrey Baptiste .
Aštuoniasdešimt aštuoniais fortepijono klavišais žaidžia keturios rankos, dvidešimt pirštukų ir dviejų muzikantų širdys.
Dueto pasirodymai ypatingi tuo, kad sąveikauja rankos, klaviatūra ir atlikėjų virtuoziškumas.
Kartais ryšys su instrumentu gali būti subtiliai intymus, o kitąkart muzika tampa simfonine, imituojanti orkestrą.
Koncertuodami mes bendraujame su instrumentu bei vienas su kitu ir dalinamės tuo su savo gerbėjais. Nuoširdumas, energija ir meilė muzikai yra pagrindiniai mūsų varikliukai.
Šis ansamblis sukuria labai unikalų repertuarą. Koncertai sukasi apie kelias nusistovėjusias temas: „Suvenyrai, suvenyrai…“, „Iš Jungtinių Amerikos Valstijų“, „Valsai, tango ir kiti šokiai“. Muzikantų repertuaro pasirinkimą įtakoja laikotarpis nuo romantizmo iki XX a. André Roe ir Geoffrey Baptiste sėkmingai derina klasikos hitus su ne taip gerai žinomais šedevrais.
Pianistai taip pat labai džiaugiasi pritraukdami vis naujus klausytojus, užsiima ir muzikos švietimu, dalyvauja interaktyviose pamokose, edukaciniuose užsiėmimuose skirtuose vaikams.
Nuolat rengiami koncertiniai turai po Europą (Skandinavijos ir Baltijos šalyse, Kroatijoje, Slovėnijoje…), taip pat 2017 metų lapkritį numatyta kelionė į Kiniją.
Koncerto programa:
Grieg, Norwegian Dances (17 min.)
-Brahms, Hungarian Dances, extraits (10-15 min.)
-Bernstein, West Side Story (12 min.)
PERTRAUKA
-Schuman, Bilder aus Osten op.66 (20 min.)
-Rachmaninov, Suite op.11 (25 min.).

Diskusija apie kasdienį žmonių su proto negalia gyvenimą
2017-10-26 19:00 (Europe/Moscow) | Chaimo Frenkelio viloje
DISKUSIJA „(Ne)specialūs žmonių su proto negalia poreikiai ir jų įgyvendinimas Šiauliuose“ vyks po filmo „Suaugėliai“ (Grown-ups, rež. Maite Alberdi) peržiūros.
Dažnam, mąstant apie proto negalią turinčiuosius, į galvą ateina visiškai nepajėgaus ir našta savo artimiesiems esančio asmens vaizdinys. Toks požiūris ne tik šabloniškas, bet ir žalingas žmonių savarankiškumo ugdymui, integracijai ir saviraiškai. Psichikos sveikatos ir žmogaus teisių srityje dirbantys ekspertai ne kartą pabrėžė, kad, teikiant tinkamas socialines ir bendruomenines paslaugas, galima užtikrinti kokybišką ir orų asmenų su proto negalia gyvenimą. Juoba, kad visi norime panašių dalykų – darbo, nuosavo būsto, intymumo, šeimos ir pagarbos kiekvieno individualumui.
Filmas „Suaugėliai“ parodo nestereotipinę žmonių su proto negalia gyvenimo pusę, apie kurią „Nepatogus kinas“ ir kviečia pasikalbėti.
Diskusijoje dalyvaus:
Sutrikusio intelekto žmonių globos bendrijos „Šiaulių Viltis“ tarybos pirmininkė Dalė Vyštartienė ir organizacijos narė Regina Vertelienė;
Šiaulių miesto savivaldybės globos namų socialinis darbuotojas Arvydas Sidaras;
Šiaulių miesto savivaldybės Socialinių paslaugų skyriaus vedėja Edita Čičelienė.
Diskusiją modernuos Jungtinių Tautų Neįgaliųjų teisių komiteto narys prof. Jonas Ruškus.
Renginį pristato žmogaus teisių portalas „manoteises.lt“, remia Europos Komisija.
Įėjimas: kiekvienas žiūrovas nusprendžia pats, kiek vertas festivalio bilietas (nuo 1 ct).

Spektaklis IŠRINKTIEJI
2017-10-27 18:30 (Europe/Moscow) | Šiaulių dramos teatro Mažoji salė
Vienos dalies detektyvinė tragikomedija
Dramaturgė ir pjesės autorė – Gabrielė Labanauskaitė
Režisierė – Monika Klimaitė
Scenografė/ kostiumų dailininkė – Berta Bocullaitė
Kompozitorius – Andrius Kairys

VAIDINA:
Politikė – Inga Norkutė
Mokytoja –Vilija Paleckaitė
Emigrantė – Eglė Ancevičiūtė
Verslininkas – Anicetas Gendvilas
Latvis imigrantas – Mindaugas Jurevičius
Hipsteris – Povilas Adomaitis
Šiaulių gezas – Anupras Jucius
Nominantė – Rimanta Krilavičiūtė

Į kambarį prie prabangiai padengto stalo renkasi pavieniai žmonės, sukviesti į „Geriausio metų žmogaus“ apdovanojimus. Staiga nerūpestingų ir šmaikščių pokalbių srautą nutraukia pasigirdęs balsas, kuris praneša, kad tarp susirinkusiųjų yra žudikas ar žudikė. Situacija ima keistis labai netikėta linkme. Atmosfera kaista, humoras virsta rimtais kaltinimais, o nominantai – nevaldomais žiaurumo bacilos nešiotojais. Eksperimentas prasideda…
Spektaklis „Išrinktieji“ – tai drąsus jaunų teatro kūrėjų komandos meninis tyrimas žiaurumo tema. Pasak spektaklio kūrėjų, šiandien kaip niekad esame linkę į užslėptas ir nematomas žiaurumo formas: psichologinį terorą, moralinį smurtą, „etikečių klijavimą“ ir savo poelgių pateisinimą, prisidengus doruolio ir teisuolio kaukėmis.
„Tai spektaklis apie septynis nekaltus žmones, pakliuvusius į eksperimentą, jiems to nė neįtariant. Šį eksperimentą galima apibūdinti kaip „žiaurumo laboratoriją“, kurioje tyrinėjamos žiauraus elgesio ir agresijos išraiškos formos. Dažnai emocinį ar psichologinį žiaurumą žmogus linkęs pateisinti ar ignoruoti, priešingai nei fizinį smurtą. Tačiau net ir pati pasyviausia žiaurumo forma vis tiek yra agresija“, – įsitikinusi režisierė Monika Klimaitė.
Spektaklio žanras artimas detektyvui, bet kartu tai ir gilus tiriamasis žvilgsnis į žmogaus psichologijos gelmes. Režisierė Monika Klimaitė spektaklio temą apibrėžia kaip „žiaurumo plačiąja prasme laboratoriją“. Pasak spektaklio dalyvius konsultavusios psichologės Vaivos Klimaitės, „žiaurūs gali tapti visi – ir tai itin nepatogi mintis, priverčianti susitikti su savo demonais, pajusti diskomfortą ir baimę. O baimes visada verta nugalėti“.
Spektaklis sukurtas kolektyvinės kūrybos principu – kūrimo pradžioje aktoriams buvo pateiktas tik siužeto karkasas, kuris repeticijų metu, bendradarbiaujant su dramaturge Gabriele Labanauskaite bei psichologe Vaiva Klimaite, užsipildė autentišku turiniu. Pasal pjesės autorės, „Išrinktieji“ – tai aktualus ir dinamiškas, „čia ir dabar“ principu paremtas meninis-socialinis eksperimentas, žadantis žiūrovui netikėtų potyrių ir atradimų.
Monika Klimaitė/ spektaklio režisierė – režisūros žinių sėmėsi Lietuvoje, Didžiojoje Britanijoje, Danijoje bei Jungtinėse Amerikos Valstijose. Didelį dėmesį skiria bendradarbiavimui su aktoriais ir kūrybine komanda. Spektaklyje „Išrinktieji“ pirmą kartą savo kūrybinėje praktikoje ji išbandė kolektyvinės kūrybos principą. Monika džiaugiasi, kad šis spektaklis suteikė galimybę kurti savo gimtajame mieste.
Gabrielė Labanauskaitė/ dramaturgė – Lietuvos muzikos ir teatro akademijos dėstytoja, rašanti dramas teatrui nuo 2003 metų. Dramaturgę domina laboratoriniu principu, kartu su kūrybine komanda kuriamos pjesės ir aktualios, socialinės temos. Gabrielės dramos statomos Lietuvoje ir užsienyje (Anglijoje, Ispanijoje, Švedijoje, Suomijoje, Latvijoje ir kt.).
Premjera – 2017 m. spalio 27 d.
Spektaklio trukmė – 2 val.

Spektaklis "IGUANOS NAKTIS"
2017-10-28 18:00 (Europe/Helsinki) | Šiaulių kultūros centras
Tenesis Viljamsas
Dviejų dalių drama
Režisierius – Gytis Padegimas

Scenografė ir kostiumų dailininkė – Birutė Ukrinaitė
Kompozitorius – Gintaras Kizevičius
Iš anglų kalbos vertė Aivaras Mockus

VAIDINA:
Meksina Folk – Nomeda Bėčiūtė
Pedro – Danielius Budrys, Anicetas Gendvilas

Pančo – Mindaugas Jurevičius
Lorensas Šenonas – Aidas Matutis
Henkas – Romanas Dudnikas
Ponas Farenkopfas – Eduardas Pauliukonis, Vladas Baranauskas
Frau Farenkopf – Silvija Povilaitytė
Volfgangas – Vaidotas Katutis, Aurimas Žvinys
Hilda – Lina Bocytė
Džudit Felouz – Nijolė Mirončikaitė, Irena Liutikaitė
Hana Dželks – Monika Šaltytė
Šarlotė Gudol – Donata Kielaitė, Viktorija Krivickaitė, Eglė Stanišauskaitė

Džonatanas Kofinas (Nonas) – Juozas Bindokas
Džeikas Lata – Aurimas Pintulis

Amerikiečių dramaturgas Tenesis Viljamsas (Tennessee Williams, 1914-1983) laikomas žymiausiu Vakarų psichologinio teatro atstovu. Neišsipildžiusių laimės troškimų ir žiaurios tikrovės konfliktas atskleidžiamas populiariausiose jo pjesėse „Stiklinis žvėrynas“, „Geismų tamvajus“, „Orfėjas nusileidžia į pragarą“, „Katė ant įkaitusio skardinio stogo“ ir kt.

T. Viljamso pjesės ne kartą buvo ir tebėra statomos Lietuvos teatruose. Tačiau Šiaulių dramos teatro žiūrovams režisierius Gytis Padegimas pristatys Lietuvoje dar nestatytą pjesę „Iguanos naktis“. Į spektaklio kūrybinę komandą režisierius pakvietė dailininkę Birutę Ukrinaitę, pasiūliusią netikėtą ir įspūdingą scenografijos sprendimą. Muziką kuria kompozitorius Gintaras Kizevičius.1962 metais parašytą pjesę specialiai šiam pastatymui iš anglų kalbos vertė Aivaras Mockus. Ši pjesė pirmą kartą buvo pastatyta Brodvėjuje 1961 metais ir suvaidinta net 316 kartų. 1962 metais už ją, kaip už geriausią metų dramos kūrinį, autorius pelnė du prestižinius apdovanojimus: Tony Award ir New York Drama Critics Award. Įžymus kino režisierius John’as Huston’as pagal „Iguanos naktį“ 1964 metais pastatė to paties pavadinimo filmą, kuriame pagrindinius vaidmenis atliko Holivudo žvaigždės Richard’as Burton’as ir Ava Gardner. Filmas tapo sensacija, o pjesę imta statyti visame pasaulyje.
„Iguanos naktis“pasakoja apie buvusio kunigo, dabar turizmo kompanijos ekskursijų vadovo Šenono pastangas išsivaduoti iš vienatvės ir nusivylimo. Į Meksikos džiunglėse esantį viešbutį „Kosta Verde“, kuriame šeimininkauja aistringa, kandi moteris, prieš kelis mėnesius našle tapusi misis Meksina Folk, Šenonas atvyksta su būriu religingų moteriškių, vadovaujamų kietakaktės mokytojos Džudit Felous. Šiame keistokame, aptriušusiame viešbutyje Šenonas susipažįsta su keliaujančia tapytoja Hana Dželks, kuri jau daugelį metų klajoja po įvairius kraštus su savo 97-mečiu seneliu Nono („pačiu seniausiu poetu pasaulyje“).
Pjesės autorius atskleidžia audringas emocines ir seksualines jėgas, kurios valdo žmonių santykius, ir priešpastato jas giliai asmeniškiems žmogaus dvasios poreikiams. Šenono trokšta Maksina, jį vilioja nimfetė Šarlota, jis blaškosi tarp geismo ir kaltės, tarp kilnių polėkių ir visiško nusivylimo. Negana to, jį įkvepia, bet atstumia skaistuolė Hana, jam nuolat priekaištauja ir grasina Džudit Felous – nepadeda nei alkoholis, nei bėgimas nuo tikrovės, atrodo, jis priėjo liepto galą.
Dramos kulminacija – herojaus dialogas su Hana, kuris vyksta jos seneliui poetui Nonui rašant paskutinę poemą. Žmogaus jausmus, jo vidinio pasaulio grožį T. Viljamsas pjesėje iškelia kaip kontrastą brutaliai tikrovei. Šenonui tenka grumtis su tamsiausiais savo demonais už siekį sulaukti atleidimo ir išganymo. Tačiau tai ne jo vieno išgalėms – prireikia daugelio jį supančių žmonių palaikymo, kurie tarsi savaime ateina jam į pagalbą, veikiausiai tuo pačiu apgindami ir savo dvasią.
„Iguanos nakties“ simbolika siejama su meksikiečių papročiu visą naktį laikyti pagautą iguaną ir po tam tikro ritualo iškilmingai suvalgyti. Pjesėje Šenonas išlaisvina viešbučio tarnų sumedžiotą iguaną, simbolizuojančią ir jo paties nenusisekusį gyvenimą. Tačiau tik spektaklyje paaiškės, ar pavyks Šenonui pasiekti vidinę laisvę ir nepriklausomybę.
Premjera – 2011 m. gruodžio 3, 4 d.
Spektaklio trukmė – 3 val. 15 min.

Mokymai apie koučingą
2017-11-02 18:00 - 20:00 (Europe/Moscow) | Šiaurės Lietuvos kolegija
Labas, aš – koučingas! Susipažinkime 🙂
Pažintinis seminaras apie koučingą su Živile Nagliūte.
Koučingas – puikus asmenybės tobulėjimo įrankis. Jei Tu mėgsti iššūkius ir nuolat ieškai būdų savo asmenybės augimui, kviečiame į šį pažintinį seminarą.
Seminaro metu sužinosite, kas yra ir kas nėra koučingas.
Kur koučingas taikomas ir kodėl jis toks populiarus?
Kodėl motyvaciniai seminarai bei knygos neduoda rezultatų?
Taip pat panagrinėsime vyraujančius mitus apie koučingą.
Na ir, žinoma, praktinės užduoties metu susipažinsite su koučingu artimiau 🙂
Seminarą ves sertifikuota koučingo specialistė Živilė Nagliutė. Živilės specializacija – karjeros koučingas.
Susitarti dėl asmeninės koučingo sesijos Šiauliuose galite jos Facebook paskyroje: https://www.facebook.com/KoucingoSpecialisteZivile/.
MOKYMAI NEMOKAMI.
REGISTRACIJA BŪTINA, VIETŲ SKAIČIUS RIBOTAS!
REGISTRACIJA: https://docs.google.com/forms/d/e/1FAIpQLSfygVIwTHGu4jefOHBh8iLRkuuJYFj_UES81r2n5IsOwoQVgw/viewform?c=0&w=1

Romas Dambrauskas ir grupė - visai Lietuvai
2017-11-04 17:00 (Europe/Moscow) | Koncertų salė „Saulė”
„Šiame koncerte atliksime 2017 metų rudens programą. Kasmet stengiamės atnaujinti repertuarą ketvirtadaliu, įtraukiame arba naujas, arba visiškai pamirštas dainas. Atvirai kalbant, mums jau stipriai nusibodo tokios dainos kaip „Vėjas“, „Rudeninis paukštis“. Betgi negaliu, sąžinė neleidžia išmesti jų iš programos. Grosime jas tol, kol po šitų dainų nebebus aplodismentų“, – juokiasi Romas.
Populiarus dainininkas iš patirties žino: atlikėjams vis norisi naujesnes dainas į programą įtraukti, nes patiems malonu groti šviežią kūrybą, tačiau žiūrovas nori gerai pažįstamų kūrinių, kuriuos gali dainuoti kartu.
„Todėl mes pirmoje programos dalyje atliksime šiek tiek naujų dainų, o antroje dalyje skambės tai, ką galime traukti visi kartu, kas yra žinoma ir aišku, – žadėjo R. Dambrauskas. – Mūsų koncertai įprastai yra sėdimi, tačiau pabaigoje žmonės ima šokti, linksminasi chebra, o man visada malonu, kai per mano dainas šokama.“
R. Dambrauskas svarsto, kad jo muzikos klausytojas – mąstantis, girdintis, į tekstą įsiklausantis žmogus. „Pastebiu, kad koncertuose publika labai seka tekstą ir atidžiai galvoja, kas tuo pasakyta. Aš ir pats, rašydamas dainą, visada stipriai kankinuosi, ilgą laiką šlifuoju, nes gerą tekstą parašyti išties sunku. Nenoriu, kad žodžiai būtų banalūs, lėkšti ir labai paprasti. Norisi dainų tekstais kažką pasakyti. Tokia ir mūsų publika: nori ir melodingos dainos, ir gero teksto. Eidami į mūsų koncertus žmonės negalvoja, kad tai bus diskotekinė muzikėlė, tokia paprastutė. Jie žino, kad gaus daug daugiau. Be to, man visuomet labai svarbu, kad garsas būtų geras. O šįkart jis toks ir bus. Todėl laukia labai gražus koncertas“, – sako legendinis R. Dambrauskas, savo kūrybiniame bagaže turintis daugiau nei 20 albumų, kurie formavo Lietuvos estradą.
Artistas gali didžiuotis daugiau nei 100 hitų, tokių kaip „Angelas“, „Princesė“, „Myliu“, „Mergaitė“, „Lietus Lietuvoj“, „Ar tu galėtum“, „Rudeninis paukštis“ ir galybe kitų.

COLOURS OF BUBBLES koncertas
2017-11-05 18:00 (Europe/Moscow) | Koncertų salė „Saulė”
Viena geriausių Lietuvos roko grupių „Colours of Bubbles“ šį rudenį vienija jėgas su Šv. Kristoforo kameriniu orkestru ir lapkričio 5 dieną, koncertų salėje „Saulė”, Šiauliuose pristatys bendrą projektą „Untold Story“.

„Untold Story“ – dar nepapasakota muzikinė „Colours of Bubbles“ istorija, kurioje susijungs kartais griausmingos, o kartais jautriai skambančios grupės gitaros, modernus rokas ir didingas kamerinio orkestro skambesys. Tik šio projekto metu grupės dainos suskambės naujai ir su visa savo turima jėga.

„Atlikti savo kūrinius kartu su orkestru – sena mūsų svajonė. Kurdami savo naujausią albumą „She is the Darkness“ naudojome daug orkestrinių elementų, siekėm išgauti tą didingą, kinematografinį skambesį. Dabar, Šv. Kristoforo kamerinio orkestro dėka, visa tai suskambės taip, kaip turi ir kaip dar niekada nėra skambėję“, – teigia „Colours of Bubbles nariai.

APIE „COLOURS OF BUBBLES”
Kilę iš Šiaulių, miesto, dažnai vadinamo lietuviškuoju Mančesteriu, geriausia roko grupe Lietuvoje pripažinti „Colours of Bubbles” savo klausytojams dovanoja modernių indie roko garsų sintezę.

Savo diskografijoje grupė turi du pilnus albumus – „Inspired by a True Story“ (2014) ir „She Is the Darkness“ (2016) – ir yra sugrojusi daugiau nei 200 koncertų įvairiuose Europos kampeliuose, pasirodė pagrindiniuose Europos roko ir indie muzikos festivaliuose, o 2017-ųjų pavasarį sugrojo vieną masiškiausių koncertų savo karjeroje Vilniaus „Siemens“ arenoje, kurio klausėsi per 2000 žiūrovų.

APIE ŠV. KRISTOFORO KAMERINĮ ORKESTRĄ
Vilniaus miesto savivaldybės Šv. Kristoforo kamerinis orkestras – kolektyvas, garsėjantis universalumu, profesionalumu, menine vaizduote.

Iš kitų Lietuvos kolektyvų Šv. Kristoforo kamerinis orkestras išsiskiria ypatingu stilistiniu universalumu. Pelnęs „barokinio orkestro“ bei retų partitūrų gaivintojo reputaciją, orkestras, anot muzikologų, yra „puiki bazė visiems lietuvių kompozitorių sumanymams“. Šiandien jo repertuare – daugiau kaip trisdešimties Lietuvos autorių opusai: nuo senosios muzikos iki Lietuvos muzikos akademijos studentų darbų.

Nuo pat pirmųjų orkestro gyvavimo dienų ypač intensyviai dirbantis Šv. Kristoforo kamerinis orkestras yra pelnęs pripažinimą Lietuvoje ir užsienyje, taip pat nuolat bendradarbiauja su žinomais Lietuvos ir užsienio kolektyvais bei solistais ir jau lapkričio 5 dieną Šiaulių koncertų salėje „Saulė” pristatys naujausią savo projektą, kartu su jaunosios kartos roko atstovais Lietuvoje – „Colours of Bubbles“.

Susitikimas su režisiere Inesa Kurklietyte
2017-11-10 16:00 (Europe/Moscow) | Šiaulių valstybinė kolegija
Lapkričio 10 dieną 16 valandą Šiaulių valstybinėje kolegijoje lietuvių kino režisierė Inesa Kurklietytė skaitys paskaitą apie filmų prodiusavimą ir kino vadybą. Tai palyginti nauja specialybė, siūloma Lietuvos muzikos ir teatro akademijoje, tačiau tiek merginos, tiek vaikinai drąsiai renkasi šią studijų programą, net ir žinodami, kad visas filmo kūrimo procesas, įskaitant ir finansinės paramos paiešką, priklausys tik nuo jų pačių.
Dėstydama meno vadybos teoriją ir praktiką, režisierė remiasi asmeniniu pavyzdžiu. Ji pati yra sukūrusi daugiau nei 10 dokumentinių ir vaidybinių filmų, pelniusių tarptautinį pripažinimą. Žinomiausi iš jų – „Varnų ežeras“, „Lengvas raganavimas“, „Gegučių vaikai“. I. Kurklietytės filmai pasakoja apie jautrią herojų kasdienybę – skaudžią motinystės temą, pasirinkimo laisvę, žmogaus akistatą su laikmečiu. Žiūrovus užburia kontrastingai komponuojami vaizdai, begalinis nuoširdumas ir tai, kad nėra moralizavimo, kategoriško savų tiesų įrodinėjimo. Režisierės filmai priverčia išeiti iš komforto zonos, šokiruoja ir kartu teikia didžiulį estetinį pasigėrėjimą. Vienas iš labiausiai žiūrovus nustebinusių filmų ir tarsi pakvietusių į draudžiamą zoną – „Lengvas raganavimas“. Tai pasakojimas apie gimdymus namuose.
Tiek dokumentiniai, tiek meniniai filmai yra paveikiausia priemonė, žadinanti visuomenės sąmoningumą, užburianti savo betarpiškumu ir išgyvenamu realybės jausmu. Kino paveikumas ir galutinio rezultato efektyvumas priklauso ne tik nuo biudžeto, režisieriaus talento, bet ir gebėjimo „užsukti“ ir teisingai valdyti procesą.
Kino režisierė ir pedagogė Inesa Kurklietytė gimė Šiauliuose. Lietuvos valstybinės konservatorijos Klaipėdos Menų fakultete bei Lietuvos muzikos ir teatro akademijoje studijavo teatro ir kino režisūrą, studijavo Paryžiaus aukštojoje Audiovizualinės režisūros mokykloje, vėliau ir Paryžiaus Aukštojoje kino mokykloje FEMIS.
Šiuo metu Inesa Kurklietytė dėsto Lietuvos muzikos ir teatro akademijoje, bei Kazimiero Simanavičiaus universitete, vadovauja Audiovizualinių menų industrijos inkubatoriui.
Organizatorius: Šiaulių kino meno klubas

Koncertas "Duo Barocco: Sugrįžimas į Arkadiją"
2017-11-10 18:00 (Europe/Moscow) | „Polifonijos” salė
Sugrįžimas į Arkadiją: pastoralinės scenos Claudio Monteverdi
muzikoje ir italų tapyboje.
Graikų mitologijoje Arkadija buvo minima kaip vieta, kurioje gyveno miškų dievas Panas su savo nimfomis ir kitomis draugiškomis
gamtos dvasiomis. Ilgainiui Arkadija tapo poetine sąvoka, išreiškiančia idilišką tyros gamtos viziją, harmoningą, civilizacijos nesugadintą pastoralinį pasaulį, kuriame gyvena nekalti piemenėliai ir gamtos dievybės – tai prarastas rojus, į kurį trokštame sugrįžti.
Arkadijos idėja ir pastoralinės temos itin būdingos vėlyvojo renesanso ir ansktyvojo baroko poezijai bei muzikai. Jos itin spalvingai išsiskleidžia Claudio Monteverdi muzikos kūriniuose, kuriuose personažų išgyvenimai perteikiami per tiesioginį sąlytį su gamta, nuo sudėtingos polifonijos dažnai sugrįžtant prie trejinio metro, šokio ritmo, išreiškiančio liaudiškąjį pradą, tyrą, nesugadintą jausmą.
„Duo Barocco“ programoje Monteverdi arijas ir duetus lydi pasakojimai apie Arkadijos idėjos įtaką renesanso ir baroko menams ir vaizdo projekcijos su pastoralinėmis scenomis Italijos tapyboje.
Atlikėjų sudėtis:
Duo Barocco dainininkės – Renata Dubinskaitė ir Saulė Šerytė.
Akompanimentas klavesinu.
Programa:
Claudio Monteverdi:
In questo prato adorno;
Con que soavità;
Io son pur vezzosetta pastorella;
Si dolce e’l tormento;
Ohime, ch’io cado ohime;
O, come sei gentile, caro augellino;
Lasciate mi morire;
Oblivion soave;
Non e di gentil core;
Pur ti miro;
Quel sguardo sdegnosetto;
Lamento della ninfa;
Zefiro torna.

Spektaklis vaikams "SAUSIO ŽIBUOKLĖS"
2017-11-12 12:00 (Europe/Helsinki)
Režisierė – Nijolė Mirončikaitė
Dailininkė – Romualda Jakubauskienė
Kompozitorius – Paulius Jasiūnas
VAIDINA:
Karalaitė – Danguolė Petraitytė
Pamotė – Nomeda Bėčiūtė, Vilija Paleckaitė
Dukra – Inga Norkutė
Podukra – Jūratė Budriūnaitė, Justina Žiogaitė
Kancleris – Romanas Dudnikas
Profesorius – Juozas Bindokas
Rūmų damos – Irena Liutikaitė, Nomeda Bėčiūtė, Vilija Paleckaitė
Sausis – Aurimas Žvinys
Balandis – Dalius Jančiauskas
Sodininkė – Nijolė Mirončikaitė

Kaprizinga karalaitė įsako, kad jai Naujųjų metų išvakarėse į rūmus atneštų pintinėlę žibučių – kas tą padarys, gaus tiek aukso, kiek tilps į pintinėlę žibutėms. Pamotė ir jos dukra, išgirdusios karalaitės įsakymą, užsimano tapti turtuolėmis. Jos išsirenka pačią didžiausią pintinėlę, kad ten tilptų kuo daugiau aukso, tačiau nežino, kur ir kaip rasti žibučių, nes dabar žiema, lauke siaučia smarki pūga.

Ir sugalvoja jos žiaurią klastą – ieškoti žibučių išvaro pamotės podukrą, paliepdamos jai be gėlių namo negrįžti… Įvyksta neįtikėtinas dalykas – podukra sugrįžta gyva ir linksma su pilna pintinėle žydinčių žibučių… Pamotė su dukra atima iš jos gėles ir nuneša jas karalaitei, tikėdamos gauti daug aukso… Tačiau jų apgavystė ir melas greitai išaiškėja, gerajai podukrai į pagalbą ateina broliai mėnesiai – sausis ir balandis… viskas baigiasi laimingai, o klastuolės pamotė ir jos dukra pasižada daugiau nesielgti taip nesąžiningai ir žiauriai.
Spektaklio trukmė – 1 val. 15 min.

Susitikimas su animacinio kino režisieriumi Valentu Aškiniu
2017-11-13 14:00 (Europe/Moscow)
Susitikimas lapkričio 13 d. 14 val. Šiaulių profesinio rengimo centro Prekybos ir verslo skyriuje (Vytauto g. 267, Šiauliai)
Valentas Aškinis – animatorius, režisierius, prodiuseris, vienas žinomiausių animacijos žanro propaguotojų Lietuvoje. V. Aškinio kaip kino mėgėjo „karjera“ prasidėjusi gimtajame mieste, Šiauliuose dar 1976 aisiais, o po kelerių metų – dirbant Respublikinėje jaunųjų technikų stotyje animatorių būrelio vadovu. Dabar Valentas Aškinis – vienas aktyviausių animacijos žanro propaguotojų Lietuvoje. Nuo – tarptautinio animacinių filmų festivalio „Tindirindis“ įkūrėjas, generalinis šio festivalio direktorius. Dėsto animacijos meną Vilniaus Statybos ir dizaino kolegijoje. Valentą Aškinį puikiai prisimena Lietuvos televizijos vaikų programos „Labanakt vaikučiai“ gerbėjai. Jo sukurta užsklanda „Dėdė miegas“ kviesdavo žiūrėti laidą, o vėliau migti visos Lietuvos vaikus. Valento Aškinio režisuotas ir animuotas filmas, apie 10 metų su tarptautine kūrybine komanda kurtas „Aukso žirgas“, buvo nominuotas „Sidabrinei gervei“ ir varžėsi 2014 m. geriausių Metų kino filmo kategorijoje.
Valentas dar būdamas moksleivis Šiauliuose kūrė filmus Šiaulių vaikų klubo „Vostok“ kino studijoje „Sakalas“. Buvusi vaikų klubo „Kibirkštis“ organizatorė Genutė Čeilutkienė prisimena entuziastingų mokinių trijulę, įkūrusią kino būrelį, kai jokios animacinių filmų kūrimo metodikos nė nebuvo. Atėję prašė popieriaus, dažų, projektorių, kameros. Ir viską kūrė patys, ir idėjų buvo šimtai. Taip standartiniame namo rūsyje gimė nuosavas kino teatriukas, kur sukdavosi ir tarybinių laikų animaciniai filmukai („Na palauk“), ir pirmieji debiutiniai siužetai, sukurti netoli Bubių, indėniškos dvasios persmelkti. Dalyvavimas Šiaulių zonos mėgėjų festivalyje su „Taikos pypke“ buvo pirmas bandymas pristatyti savo debiutinį vaidybinį filmą. Ir nors baigtos studijos Vilniuje prognozavo tik inžinieriaus projektuotojo kelią, Valentas Aškinis pasuko į animaciją. 1984 m. dirbo dailininku animatoriumi Užsakytinių filmų studijoje, vėliau šios studijos režisieriumi ir dailininku animatoriumi. Kaip dailininkas animatorius dirbo Lietuvos kino studijos filmuose. 1991 m. kartu su operatoriumi, animacinių filmų kūrėju Antanu Abromaičiu įsteigė animacinių filmų studiją „Vilanima“.
Jums knieti sužinoti, kiek pastangų, talento ir pinigų kainuoja animaciniai filmai, kokį animacijos pasaulį sukuria praeities ir ateities technologijos? Klauskite Valento Aškinio. Garsusis animatorius turės progą aplankyti gimtuosius Šiaulius. Susitinkame jau lapkričio 13-ąją, 14 val. Šiaulių Profesinio rengimo centre, Prekybos ir verslo skyriuje. Paskaitos tema : „Animacija – tarp meno ir technologijos“

Legendinė roko opera "Jūratė ir Kastytis"
2017-11-15 18:00 (Europe/Helsinki) | Koncertų salė „Saulė”
Legendinė roko opera „Jūratė ir Kastytis“ lapkritį vėl džiugins savo gerbėjus. Puikių dainininkų, aktorių ir šokėjų trupė moderniai pasakojanti garsiausią Lietuvos pajūrio legendą šiemet aplankys gerbėjus Panevėžyje, Šiauliuose, Klaipėdoje, Vilniuje, Kaune, Mažeikiuose ir Marijampolėje. Kompozitoriaus Roko Radzevičiaus prieš penkiolika metų sukurta roko opera „Jūratė ir Kastytis“ įtaigiai pratęsia visiems mums gerai žinomą istoriją. Perkūnui sudaužius Jūratės rūmus nauja legenda prasideda…

Jūratę vaidinanti Aistė Smilgevičiūtė prisipažino, kad šis vaidmuo ir pats kūrinys jai – labai artimi ir brangūs. Juk prieš penkiolika metų, tada dar būsimojo jos vyro, Roko Radzevičiaus meilė jai ir tapo šio kūrinio pamatu. „Jūratė tada buvo labai įsimylėjusi, tokia pat liko iki šių dienų“, – sako ji.

Kastyčio vaidmenį sukūręs Vaidas Baumila neslepia – sudainuoti šioje roko operoje buvo sena jo svajonė. Garsusis „Meilės duetas“, jo nuomone, vienas gražiausių Lietuvos muzikos scenos kūrinių

Evelina Sašenko roko operoje įtaigiai sukūrė dramatišką dievų keršto bijančios Kastyčio motinos vaidmenį. Iki tol žinoma kaip puiki, įtaigaus balso savininkė, dainininkė roko operoje atskleidė ir savo nuostabų aktorinį talentą.

Scenos vilkai Vladas Kovaliovas (Perkūnas) ir Povilas Meškėla (Neptūnas) įspūdingai atlieka kovos scenos arijas. Dviejų ypač galingų balsų duetas skamba taip įtaigiai, kad klausytojų kūnais bėgioja šiurpuliukai.

Itin svarbi spektaklio dalis – Gyčio Ivanausko šokėjų trupė. Šokėjams tenka nelengva užduotis, persikūnyti į daugybę personažų: nuo įniršusių Perkūno šunų iki švelnių Neptūno undinių.

„Jūratė ir Kastytis“ visada buvo tautiniais ir etniniais motyvais persmelktas kūrinys. Marijaus Jacovskio sukurta roko operos scenografija – pilna pagonybės stabų, pajūrio žvejų buities motyvų. Ir, žinoma, jam reikia dėkoti už nuostabiai grakštų burlaivį, kuris netikėtai virsta inkaru. Etniniai motyvai tapo įkvėpimu ir drabužių dizainerei Liukai Songailaitei.

Spektaklio režisierius Kostas Smoriginas tvirtina, kad specialiai stengėsi suteikti kūriniui kuo daugiau etninio kolorito. Jo sumanymas: ir vienas iš naujų roko operoje skambančių kūrinių – „Stintapūkis“, archainė kuršių krašto daina skirta stintoms į tinklus vilioti.

K. Smorigino roko operoje kuriamas personažas Kopų senis – išminčius ir kerėtojas, bičių valdovas. Jo avilys – šiaudinis, lašo formos, toks, kokį naudodavo Mažosios Lietuvos gyventojai.

Roko operos kompozitorius Rokas Radzevičius ir libreto autorius Rimvydas Stankevičius savo prieš penkiolika metų parašytą kūrinį papildė naujomis arijomis. Spektaklį vainikuoja ir įspūdinga patriotinė finalinė daina.

Valstybinio choro "Polifonija" koncertas
2017-11-15 18:00 (Europe/Moscow)
Lapkričio 15 d. 18 val. Šiaulių Šv. Ignaco Lojolos bažnyčioje gieda valstybinis choras „Polifonija”.
18 val. – choras gieda mišiose.
Po mišių – koncertas.
Dirigentas – Tomas Ambrozaitis.
Įėjimas laisvas

Grupės ČILINAM humoristini šou „Linksmybių mugė“
2017-11-17 18:00 (Europe/Moscow) | Koncertų salė „Saulė”
lgais šaltais vakarais, kai pabosta pilka kasdienybė, kiekvienam ne pro šalį būtų pakeisti aplinką ir iš širdies pasilinksminti. Trys Lietuvoje gerai žinomi žmonės,Teatro ir Televizijos žvaigždės Ramūnas Rudokas, Marius Jampolskis ir populiarusis muzikos kūrėjas ir atlikėjas STANO, sukūrė naują humoristinį muzikinį šou „Linksmybių mugė”. Tai dainų ir juoko iki ašarų „fiesta”, kurioje apjungti gražiausi lietuviški kūriniai ir aukšto lygio šmaikščios im-provizacijos bei efektingos parodijos, kur atlikėjai pasirodys netikėtuose amplua. Neįprastą reginį scenoje lydės nepaprastai gera nuotaika, nes atlikėjai taip „užveda“ publiką, kad žiūro-vai negali ramiai išsėdėti savo vietose ir kartu su atlikėjais šėlsta pasirodymo metu. Tikimės, kad šis renginys paliks gražius prisiminimus apie nuostabiai praleistą laiką kartu.

Gerą nuotaiką Jums garantuojame!
